62022CO0561_INF
Sklep Sodišča (deveti senat) z dne 7. marca 2023 – Willy Hermann Service
(zadeva C-561/22)
„Predhodno odločanje – Člen 99 Poslovnika Sodišča – Direktiva 2013/34/EU – Člena 30 in 51 – Objava računovodskih izkazov – Kazni v primeru neobjave – Naložitev periodičnih denarnih kazni s stani civilnega sodišča – Upravni postopek v zvezi z izterjavo periodičnih denarnih kazni, ki so postale pravnomočne – Ureditev, ki izključuje možnost, da upravno sodišče ponovno preveri navedene periodične denarne kazni – Pravnomočnost – Načelo učinkovitosti – Sorazmernost“
Svoboda ustanavljanja – Podjetja – Direktiva 2013/34 – Obveznosti na področju računovodskih izkazov, naložene podjetjem nekaterih vrst – Splošna zahteva objavljanja – Neobstoj – Sankcije – Naložitev periodičnih denarnih kazni s stani upravnega sodišča – Nacionalna ureditev, ki izključuje možnost, da upravno sodišče ponovno preveri te periodične denarne kazni – Dopustnost
(Direktiva Evropskega parlamenta in Sveta 2013/34, člena 30 in 51)
(Glej točke od 33 do 37 in 41 ter izrek.)
Izrek
Pravo Unije je treba razlagati tako, da ne nasprotuje nacionalni ureditvi, ki določa, da je upravno sodišče, ki odloča o izterjavi periodičnih denarnih kazni, naloženih družbi in njenemu poslovodji zaradi neobjave letnih računovodskih izkazov, vezano na odločbo civilnega sodišča, ki je postala pravnomočno in s katero so bile naložene te periodične denarne kazni in določena njihova višina, da bi se zagotovila izpolnitev obveznosti, ki izhajajo iz členov 30 in 51 Direktive 2013/34/EU Evropskega parlamenta in Sveta z dne 26. junija 2013 o letnih računovodskih izkazih, konsolidiranih računovodskih izkazih in povezanih poročilih nekaterih vrst podjetij, spremembi Direktive 2006/43/ES Evropskega parlamenta in Sveta ter razveljavitvi direktiv Sveta 78/660/EGS in 83/349/EGS, kot je bila prenesena v nacionalno pravo.